google/wiki40b huggingface dataset:
Osirak-angrepet

Påstått samarbeide med Iran

Det har blitt antydet at Israel hadde er vist samarbeide med Iran under angrepet. Dette samarbeidet skulle ha innbefattet at Iran overleverte dem kart og annen nødvendig informasjon for aksjonen. Ari Ben-Menashe hevdet at utsendinger fra Israel og utsendinger fra Ayatollah Khomeini hadde møttes i alle hemmelighet i Paris for å diskutere aksjonen. Avtalen skulle videre ha gått ut på at de israelske flyene kunne nødlande på en militær flybase nær den iranske byen Tabriz hvis nødvendig.

Planlegging om gjenoppbyggelse

Det har blitt hevdet at Irak hadde til hensikt å gjenoppbygge reaktoren. Frankrike hadde sagt seg villig til å bistå, men i 1984 trakk de seg ut av disse planene.
Osirakreaktoren forble stående i samme tilstand helt til Gulfkrigen i 1991 da amerikanske flystyrker ødela den fullstendig.

Erstatningskrav

I januar 2010 opplyste Iraks statsminister, Nouri al-Maliki, at de ville kreve milliarderstatning overfor Israel. Maliki viste til at Sikkerhetsrådet tidligere hadde gitt Irak rett på erstatning for Osirak-reaktoren. Sikkerhetsrådet fordømte i en resolusjon i juni 1981 sterkt det israelske angrepet, og anså at landet hadde rett til passende erstatning for ødeleggelsene.
Alvarinus

Utseende

Middelsstore, avlange, gulbrune oldenborrer. Oversiden er kledt med lyse skjell.

Utbredelse

Slekten er utbredt i Brasil og Ecuador.
Plot/Oslo

Plot/Oslo er en kunstklubb for unge mellom 15-25 år. Prosjektet er et samarbeid mellom Astrup Fearnley Museet, Nasjonalmuseet – Museet for samtidskunst og Kunstnernes Hus. Formålet med Plot/Oslo er å styrke unges interesse for samtidskunst gjennom workshops, omvisninger og ulike happenings i forbindelse med utstillingsprogrammene. Programmet utformes av Plot-rådet, som består av unge kunstinteresserte. Alle arrangementene er gratis.

Plot/TV

Plot/TV er Plot/Oslo sin nettkanal der en ung redaksjon lager videoer om det som rører seg på kunstscenen i Oslo.
Kristiansund-Frei Billag

Kristiansund Frei Billag AS (KFB) var et rutebilselskap med hovedbase i Kristiansund.

Oppstart

Forløperen til KFB var Frei Billag A/L som ble startet i 1934 av Johan Dragset og Nils Kleivmyr. De kjørte ruter på Frei i korrespondanse med båtruter til og fra Kristiansund. I 1940 skulle Omsundbrua åpnes, og den skulle binde veinettet på Frei sammen med Kristiansund. Dermed ble et nytt selskap etablert som tok over trafikken og utviklet rutenettet videre. Selskapet blei starta av Sigurd H. Loennecker (1892–1985) i 1940. Loennecker forlot Kristiansund etter krigen for å sitte som direktør i Cunard Line. KFB overtok nå også tidlig Ringbussen i Kristiansund, og fikk dermed hånd om både rutene i Kristansund by og mellom Kristiansund og Frei.

Utvikling videre

I 1952 ble ferjestrekningen Gjemnes og Kvitnes på Frei åpnet. Rutetrafikken Molde-Kristiansund skulle følge den nye veien over KFBs ruteområde, og KFB fikk nå en andel på 20 prosent av personrutene Molde-Kristiansund.
I 1960 fikk selskapet åpne nye ruter fra Kristiansund til Åndalsnes i korrespondanse med togene på Raumabanen. Det ble kjøpt inn ny personbuss og tre lastebiler med tilhengere til denne ruta, som fikk stor trafikkøkning de neste årene.
På 1970-tallet satset KFB også på langtransport av gods, både Kristiansund-Oslo i regi av Linjegods, og direkte turer til utlandet med frysevogntog. Dette var biler spesielt utrustet for transport av fisk fra Kristiansund.
På slutten av 1970-tallet ble det også satset på turbusskjøring i samarbeid med andre selskaper.
Omfanget av KFB kan beskrives med statistikk fra 1978. Da hadde selskapet 60 ansatte, 22 busser, 6 lastebiler, 2 kombinertvogner, 4 andre vogner og 6 tilhengere.
I 1987 ble selskapet fusjonert inn i Nordmøre Trafikkselskap.
Superbike

Superbike er en serie innen roadracing, der det siden 1988 har blitt arrangert VM-runder hvert år. Superbikeserien er spesielt populær blant motorsykkelprodusentene, fordi syklene man bruker under løpene baserer seg på standardmodeller fra den kommersielle produksjonslinjen.

Løp

Det arrangeres hvert år en serie med VM-runder på ulike baner rundt om i verden. Hver VM-runde består av kvalifiseringsrunder og to regulære løp. Bestemann fra kvalifiseringen får første på startposisjon på startlangsiden, kalt «pole position». Deretter starter deltakerne i den rekkefølge de har kvalifisert seg.
Focus (film)

Handling

Nicky Spurgeon er en fantastisk profesjonell svindler som tar en amatørsvindler, Jess, under vingene sine. De får følelser for hverandre, men finner raskt ut at bedrag og kjærlighet ikke går så veldig godt sammen, særlig ikke når Nicky er en profesjonell løgner og svindler til å begynne med. De slår opp, bare for å møte hverandre igjen tre år senere. Og ting forvikler seg nok en gang.
Knekkand

Overvintring

Knekkandas høsttrekk starter allerede i juli/august.
Knekkanda overvintrer i Afrika, spesielt i Tsjad, Mali og Niger.

Utbredelse

Finnes i store deler av Europa og den tempererte delen av Asia.
Arten er rødlistet i Norsk rødliste for arter 2015, til Sterkt truet (EN). Kategorien skulle egentlig vært Kritisk truet (CR) hvis man bare så på Norge, men så ble den satt ned et trinn til (EN) fordi det går bra med arten i andre land - og man anser at arten vil kunne innvandre fra nabolandene hvis den blir borte hos oss.
Visistacaritra

Viśiṣṭacāritra (sanskrit; kinesisk: 上行; pinyin: Shàngxíng, japansk: Jōgyō) er en bodhisattva som nevnes i 15., 21. og 22.kapittel av Lotussutraen. Han er en av de fire store bodhisattvaer fra jorden som ifølge teksten beskytter Lotussutraen og dens tilhørere.
Innenfor Nichirenbuddhismen betraktes den religiøse reformator Nichiren (1222-1282) som en inkarnasjon av Viśiṣṭacāritra.
Quanzhen

Quanzhen-daoisme (kinesisk: 全真道 eller 全真教; hanyu pinyin: Quánzhēn dào eller Quánzhēn jiào, kan oversettes som «fullstendig sannhet») er en nordkinesisk gren av daoismen, og er i dag den daoistiske retninger med flest medlemmer og aktive templer i Folkerepublikken Kina, hvorav mange hadde vært stengt under kulturrevolusjonen men har siden blått åpnet igjen siden 1980-tallet. Sammenlignet med den andre store daoistiske retningen som fremdeles finnes i dag, zhengyi, kan quánzhēn sies å være strengere, da dens munker må leve i klostre i sølibat og må følge en vegetarisk diett - og denne religiøse modellen blir også sett mer positivt på av Folkerepublikken Kinas regjering.
Quánzhēn ble grunnlagt av Wang Chongyang på 1100-tallet, under Jin-dynastiet. Ifølge legenden skal Wang Chongyang ha møtt to daoistiske udødelige sommeren 1159. I sin tidlige historie hadde quánzhēn-retningen stor politisk makt, men denne ble fra Yuan-dynastiet av svekket til fordel for zhengyi, selv om retningen i motsetning til de fleste andre daoistiske skoler har overlevd helt fram til i dag. Da mongolene invaderte Song-dynastiet i 1254 var quánzhēn-daoistene blant dem som strekte seg lengst for å holde på freden, og kan dermed ha bidratt til å redde flere tusen, hovedsakelig hànkinesiske liv.
Kenji Sakaguchi

Karriere

Kenji Sakaguchi startet sin profesjonelle karriere i Urawa Reds i 1993.
Asyngenes

Utseende

Nokså små, blanke, ensfarget brunsvarte trebukker. Antennene er lange og hårete. Pronotum er tønneformet uten tenner på sidene. Dekkvingene er jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt fra Mexico i nord til det sentrale Brasil i sør.
Snø den gamle

Snø (norrønt:Snær, «snø», også som Snjó, «snø», senere også referert til som Snø den gamle, Snjór in gamli eller Snær in gamli) er en jotne, og representerer en form for eldre naturguddom som synes å være en personifisering av snø, og som er vagt definert i norrøn mytologi. Han er sønn av Jokul eller Froste, og far til Torre («barfrost»), døtrene (gygrene) Fonn («snøfonn »), Mjoll («fint snøfokk»), og Driva («snødrev»), som alle synes å være aspekter av Snøs personifisering. I senere redegjørelser på 1200-tallet blir han forsøkt forklart som evhemerisme som en av de mytiske norske kongene, foruten også som en konge i Finland.

Senere kilder

I Orknøyingenes saga fra 1200-tallet er Snø den gamle en sønn av Froste, sønn av Kåre (Kári, «vindgufs»), sønn av Fornjot (Fornjótr). Kåre var bror til Le (Æge) og Loge, også naturguddommer som rådde henholdsvis for vinden, havet og ilden.
I teksten Hvordan Norge ble bygd (norrønt: Hversu Nóregr byggðist), som er bevart i Flateybok, er Snø sønn av Jokul (Jǫkull, «is», «istapp»), sønn av nevnte Kåre, sønn av Fornjot. Teksten nevner også i forbifarten, når den forteller om Snøs fjerne etterkommer Halvdan den gamle (norrønt: Hálfdanr gamli), at Snø ble 300 år gammel.
I begge de to ovennevnte tekstene er Snøs sønn Torre. Hvordan Norge ble bygd oppgir også tre døtre: Fonn (norrønt Fǫnn), Mjoll (norrønt: Mjǫll) og Driva (norrønt: Drífa). Den legendariske Sturlaugs saga fra 1300-tallet (i seksjon 22) gjør Snø til konge av Finnmark og hans datter Mjoll flyr gjennom luften.
I den første delen av Snorre Sturlasons Ynglingesaga i Heimskringla fortelles en senere tilskrivelse hvor Snø er gjort til konge av Finland og hvor han får besøk av Uppsalakongen Vanlande og denne giftet seg med Snøs datter Driva. Om våren forlot Vanlande Finland og kom ikke tilbake. Driva fødte Vanlandes sønn Visbur (norrønt: Vísbur) som senere ble sendt til Svitjod (norrønt: Svíþjóð).

Dansk tradisjon

Snø er i en muligens annen eller beslektet tradisjon en legendarisk dansk konge som nevnes i Annales Ryensis, seksjon 14 og i Lejrekrøniken (Chronicon Lethrense), seksjon 5, mellom kongedømmene til Helge og Rolf Krake.
Saxo Grammaticus i hans latinske Gesta Danorum plasserer kongedømmet til Snø langt senere i dansk historie, og forteller om ham i bok VIII blant de konger som styrte etter at Harald Hildetann var død. Her blir Snø framstilt som den rettmessige konge av Danmark og sønn av kong Sivald.
Jorge Dely Valdés

Landslaget

Jorge Dely Valdés spilte 34 landskamper for Panamas herrelandslag. Han ble tatt ut i Panamas tropp til CONCACAF Gold Cup for menn 2005.
Neojulodis

Utseende

Middelsstore, kraftige, hvelvede, mer eller mindre brunlige praktbiller. Kroppen har ofte spredte, oppstående hårdusker eller en tettere hårkledning. I likhet med mange andre biller som lever i tørre områder har de et svært tykt og hardt hudpanser.

Levevis

Denne slekten lever i tørre områder. De voksne billene finnes gjerne krypende på bakken.
I alle fall noen av artene er knyttet til tørketålende busker og trær i erteblomstfamilien.

Utbredelse

Slekten er utbredt i Afrika.
Willie Pearse

Bakgrunn

Pearse ble født i Dublin. Han levde sitt liv i skyggen av storebroren. De to hadde hele tiden et meget nært vennskap, og Willie forgudet Pádraig. Han ble lært opp til å ta over farens steinhuggerforretning, men i 1908 valgte han å i stedet begynne på brorens skole St. Enda's School. Han var der spesielt involvert i kunst- og teaterfag, men tok også del i den allmenne driften.

Påskeopprøret

Han ble som broren medlem av Irish Volunteers og Irish Republican Brotherhood. Under påskeopprøret var han ved brorens side i General Post Office, og de ble arrestert sammen da opprørerne overgav seg. 
Pearse ble stilt for krigsrett og dømt til døden. Mye tyder på at han bare hadde en mindre rolle i opprøret, og at det var navnet som førte til at han fikk denne straffen; personer med langt mer sentrale roller fikk fengselsstraff og slapp ut etter et år eller to. Pearse bidro selv til at dommen ble slik, da han under rettssaken ikke forsvarte seg, men heller fremhevet seg selv om en viktig deltager. 
Den 3. mai 1916 fikk han tillatelse til å besøke sin bror i Kilmainham fengsel for å ta farvel. Men underveis dit ble broren henrettet, og selv ble han henrettet neste dag, 25 år gammel. 
I 1966, ved femtiårsjubileet for opprøret, ble Westland Row stasjon i Dublin omdøpt til Pearse stasjon til ære for de to brødrene.
Goose Creek gasskraftverk

Goose Creek gasskraftverk er et varmekraftverk i Piatt County, Illinois mellom tettstedene Lodge og De Land. Det har en installeert kapasitet på 450 MW fordelt på 6 like store turbiner, og brenselskilden er naturgass. Det ble ferdigstilt i 2002, og kjøpt av Ameren i 2006. Operatør er Union Electric Co.
Bharatiya Kranti Dal

Bharatiya Kranti Dal var et politisk parti i India, grunnlagt av Charan Singh som var statsminister i Uttar Pradesh. Partiet ble grunnlagt på et møte i Lucknow i oktober 1967. Etter parlamentsvalget i 1977, fusjonerte partiet med Janatapartiet.
Smaalenenes amt

Smaalenenes amt var en administrativ enhet (amt) i Norge 1671-1918, som i geografisk utbredelse tilsvarer dagens Østfold fylke. Seteby for amtmannen var Moss, og det var underamt av Akershus stiftamt. Endret navn til Østfold fylke 1.1.1919.

Historikk

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71.  De smaa lene øst for Oslofjorden ble fra 1671 til omkring år 1700 samlet under samme amtmann, underlagt Akershus stiftamt. Til avløsning for de seks smålenene, ble det etterhvert opprettet tre fogderier i amtet, tildels med store endringer i forhold til de tidligere smålen.

Geografisk utbredelse

Etter samlingen til ett amt var det bare èn ytre endring av amtet, nemlig i 1768, da Heggen og Frøland ble overført fra Akershus amt til Smaalenene.
I år 1900 hadde amtet et areal på 4.143,82 km² og et hjemmehørende folketall på 136.886, hvilket gav en befolkningstetthet på 35,37. Det var således det nest minste landamtet, bare Jarlsberg og Larviks amt var mindre av disse, mens begge byamtene, Kristiania og Bergen amter var betydelig mindre i areal.
Smaalenenes amt grenset i syd og øst til Sverige og i nord til Akershus amt. Over Christianiafjorden i vest grenset det til Jarlsberg grevskap og Laurvig grevskap, senere Jarlsberg og Larvik amt.

Navn og skrivemåte

Ved opprettelsen ble amtet benevnt Fredrikstads Amt med Smaalenene (evt. Fredrikstad og Smaalenenes Amt), eller bare Fredrikstads Amt. Smaalenene var en avledning av De smaa lene under Akershus, og mot slutten av 1600-tallet ble den rådende amtbetegnelsen Smaalenenes Amt. I Pontoppidans kart av 1785 og Matrikkelen av 1838 var skrivemåten Smaalehnenes Amt. 
Gotisk: .
Ved overgangen til fylker i 1919 var den offisielle skrivemåten Smålenenes amt, etter at 1917-reformen innførte å for aa og 1907-reformen innførte liten forbokstav på substantiv (Amt -> amt).
Fra 1. januar 1919 fikk Smålenenes amt navnet Østfold fylke.
Murfreesboro (Tennessee)

Historie

Murfreesboro ble fylkessete i Rutherford County i 1811. Den gang het byen Cannonsburgh, oppkalt etter politikeren Newton Cannon. Ikke lenge etter byen fikk navnet Cannonsburgh, skiftet byen navn til det nåværende navnet, Murfreesboro. Byen ble da oppkalt etter Hardy Murfree som var en helt under den amerikanske uavhengighetskrigen.
Ettersom delstaten Tennessee vokste vestover, ble det klart at delstatshovedstaden Knoxville lå for langt vekk for de som bodde i den vestre delen av delstaten. I 1818 ble Murfreesboro delstatshovedstaden i Tennessee. Murfreesboro var delstatshovedstaden i åtte år, til 1826 da ble den flyttet til Nashville, hvor den har vært siden.
Slaget ved Stones River fant sted her fra 31. desember 1862 til 2. januar 1863.
Collegium Patristicum Lundense

Virksomhet

CPLs virksomhet innbefatter gjesteforelesninger, seminarer og symposier, herunder en årlig patristisk dag. Kollegiet har vært vert for flere inter­nasjonalt kjente forskere innen feltet senantikk religion. Hvert fjerde år arrangeres Nordisk patristikermøte, en større vitenskapelig konferanse, i Lund. En rekke publikasjoner gis også ut av eller med bidrag fra CPL, blant annet tidsskriftet Patristica Nordica Annuaria. Preses for selskapet er Samuel Rubenson, professor i tidlig kirkehistorie, og styret består for tiden av akademikere fra både Norge og Sverige.
Gunnar Tellnes

Tidligere arbeid

Har vært lege på Værøy og Røst 1979-84. Forsker og førsteamanuensis ved UiO 1984-91, og professor i trygdemedisin siden 15. mai 1991. Har vært prodekanus, forskningskoordinator og dekanus ved Det medisinske fakultet, UiO, 1996-99. I tillegg vært prof. II i forebyggende helsearbeid ved Høgskolen i Akershus 2001-07 og prof. II i folkehelse ved Høgskolen i Hedmark 2008-09. Har vært rådgivende lege i Moss og Rygge og overlege i Rikstrygdeverket (Tidligere: Trygdeetaten/ Rikstrygdeverket ) 1985-98. Rådgivende overlege i fylket (Vestfold) og Sagene Torshov, Oslo 2001-2002, og i NAV Buskerud 2009-12 (deltid). Bedriftslege i Modum felles bedriftshelsetjeneste 2012-2015 og bedriftslege i Saga BHT i Hønefoss i 2017.
Galnemåndagen

Beskrivelse

Morgenen rant opp med lite vind og lettskyet eller klart, pent og mildt vær – så fiskerne reiste til havs allerede i grålysningen. Men mørke skyer trakk fort opp på himmelen, og vinden økte raskt. På Jæren begynte uværet ca. kl. 8 og var på det sterkeste kl. 11–12 – på Byrknesøyna nord for Bergen trakk skyene opp på himmelen ved nitiden. 
Orkanen skyldtes et uvanlig kraftig lavtrykk, hvis bane og forløp er rekonstruert etter bl.a. de få øyenvitneskildringene som er kjent. Orkansentret passerte Skottland eller like nord for Skottland og beveget seg raskt øst- eller nordøstover mot norskekysten – en meget vanlig lavtrykksbane, særlig i vinterhalvåret. Hele kysten fra Utsira til Sogn og Fjordane ble herjet av uværet. Også andre land rundt Nordsjøen kan ha blitt rammet. Vinden var sørvestlig, men dreide senere mot nordvest. Vindstyrken på Klepp og Byrknesøyna er beregnet til 35 m/s, mens Utsira antagelig hadde sterkere vind (32,7 m/s og mer er orkan). I moderne tid har likevel sterkere orkaner forekommet langs norskekysten. Under Nyttårsorkanen 1992 og orkanen Dagmar 2011 ble den sterkeste vinden målt eller anslått til henholdsvis 46 og 44,6 m/s. Disse orkanene hadde en lignende, men litt nordligere bane. Nyttårsorkanen gav således «bare» full storm på Utsira.
Det laveste lufttrykket under Galnemåndag er beregnet til 940 hPa Det er lavere enn under nyttårsorkanen, kanskje fordi orkanen av 1822 hadde større utstrekning. Orkanen førte med seg nedbør som sludd og snø selv ytterst på kysten, skriver både Gulliksen og Baardsen. Temperaturen må altså ha vært lavere enn under nyttårsorkanen.
Skal en dømme etter senere uvær av lignende styrke og vindretning, kan bølgehøyden ha vært 15-20 m, og sikten meget dårlig både pga. alt sjørokket og nedbør som sludd og snø.
Orkanen krevde menneskeliv langs kysten fra Egersund til Selje, men særlig rundt Bergen og nord for Bergen. Mange omkom da små, åpne fiskebåter kullseilte eller ble knust mot båer og skjær. Også flere skipsforlis krevde menneskeliv. En person ble kvalt i snøkavet. Ved Egersund ble en dreng slått i hjel da en låve falt sammen over ham.

Gjest Baardsens redningsaksjon

Sammen med sin venn og forbryterkollega Sven Brække (eller Brekkene) satt Gjest Baardsen arrestert hos en lensmann på Byrknesøy (nord for Fedje). I tillegg til at fiskerne hadde dratt ut ved morgengry, hadde en del barn rodd ut til mer nærliggende øyer for å sanke mose og lav som ble brukt til kufôr nå i vårknipa. Disse barna rakk ikke tilbake før orkanen var over dem; de var antagelig blitt liggende værfaste på øyene.
Gjest Baardsen, hvis far omkom på sjøen da sønnen var liten, var meget båtvant – og kjent for sine dristige seilaser. Utpå dagen fikk han og Brække – skriver Baardsen i sin selvbiografi – overtalt noen av de gjenværende fiskerne til å bli med seg ut og redde barna før de frøs i hjel. De tok to av de beste båtene og lot det stå til. Vinden hadde begynt å løye nå, men sjøen var like grov. De klarte likevel å finne og redde seks barn som hadde strandet på forskjellige øyer og holmer.
Bygg og bli gær'n

Reklame for filmen

Som en reklame for filmen ble hele 73 fullskala replika av huset bygd rundt om kring i USA for salg. Tusenvis av personer møtte opp foran huset bygd i Ottawa Hills i Ohio for å være med på åpningen.
Det faktiske huset bygd i filmen står fortsatt i Litchfield County town i New Milford i Connecticut. Det ble solgt i august 2004 for 1,2 millioner dollar.

Handling

Jim Blandings (Cary Grant), en oppvakt reklameagen, bor sammen med kona Muriel (Myrna Loy) og to døtre i en trang leilighet i New York. På grunn av plassmangelen bestemmer herr Blandings seg i hemmelighet for å pusse opp leiligheten. Etter å ha tenkt litt over arbeidet som kreves, og ombestemt seg, finner han en reklame for nye hus i Connecticut. Først tenker han at han skal kjøpe og pusse opp et gammelt hus, og han kontakter er eiendomsmegler. Eiendomsmegleren bestemmer at familien Blandings er nøyaktig den typen duster han trenger for å bli kvitt «det gamle Hackett-huset» i Lansdale County. Herr Blandings ender opp med å kjøpe eiendommen for mye mer enn den er verd, selv om advokaten hans anbefaler ham å la være.
Huset viser seg å være i svært dårlig stand, og må repareres. Familien leier inn herr Simms (Reginald Denny), en arkitekt som skal omdesigne huset, og overvåke ombyggingen. Herr Blendings støter på en rekke problemer under byggingen, blant annet at huset ligger så langt unna New York at han må ta et tog to timer tidligere enn han gjorde før, og at han kommer på kontoret lenge før det åpner om morgenen, samt at huset mangler vinduer den dagen de flytter inn.
På toppen av det hele må herr Blandings lage et slagord for WHAM skinke (WHAM Ham), et oppdrag som tidligere har ført til at en rekke reklameagenter har måttet si opp jobben. Han mistenker også at Muriel har et sidesprang med advokaten deres.
Leiyang

Leiyang (kinesisk: 耒阳; pinyin: Lěiyáng) er en kinesisk by på fylkesnivå i byprefekturet Hengyang i provinsen Hunan i Sør-Kina. Leiyang ar et areal på 2 649 km².
Befolkningen i fylkesbyen var på 1 226 720 innbyggere i 1999.

Kulturminner

Leiyang kan føre sin historie helt tilbake til Qin-dynastiets tid. Cai Lun (50–121 e.Kr.), som oppfant papiret eller i det minste dokumenterte dets produksjon, ble født og bodde i Leiyang. Et tempel til hans minne (Cai hou ci, 蔡侯祠) ble i 2006 oppført på Folkerepublikken Kinas liste over verneverdige kulturminner.

Jernbane

Beijing-Hongkong høyhastighetsjernbane har stoppested her.

Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Williams syndrom

Williams syndrom eller Williams-Beuren syndrom (forkortet WBS) er en sjelden sykdom som i de fleste tilfelder skyldes en mutasjon på det syvende kromosomet. 
Man regner med at det kun er 80-100 personer med Williams syndrom i Norge.
Personer med syndromet har markerte ansiktstrekk, er psykisk utviklingshemmet, men med relativt høy språklig utvikling, og de er snakkesalige.
Man har lokaliseret mutasjonen til regionen 7q11.23 i forbindelse med elastin-genet, men også andre gener i området kan være rammet, f.eks. genet LIMK1 er også i regionen og er uttrykt i sentralnervesystemet. 
Det menes at dette genet har betydning for visse deler av den mentale retardering i Williams syndrom.
MS «MSC Poesia»

Kollisjon med Costa Classica

6. juni 2008 kolliderte MSC Poesia med cruiseskipet Costa Classica i Adriaterhavet nær Dubrovnik. Ingen mennesker kom til skade og skadene på skipene var minimale. Årsaken til hendelsen var at ankeret til MSC Poesia løsnet og fikk henne til å kollidere med Costa Classica. Begge skipene fortsatte sine planlagte reiseruter uten forsinkelser.
Operasjon Thunderbolt

Om filmen

Filmen ble nominert til Oscar for beste utenlandske film i 1978.
Den ble innspilt i Israel og produsert med hjelp fra det israelske flyvåpenet og den israelske regjeringen.